**Ohjelmatukijärjestöjen verkoston kokous Teamsissä 20.9.2021 klo 14.30-15.30**

Puheenjohtajana Tupuna Mäntysaari Pela, co-chair Saara Vuorensola-Barnes CMI (siht. Outi Hannula Fingo)

Pöytäkirja

1. **KEO-30 ja uusien puheenjohtajien tapaaminen**

CMI ja PeLa tapasivat puheenjohtajina Keo-30: edustajia (Heikka, Kajakoski, Kangas) aiheena ohjelmatukipäätökset, aikataulu 2021 sekä aikataulu myöntöön suhteutettujen uusien suunnitelmien ja budjettien toimittamisesta ministeriöön. Tämän kokouksen muistio kokonaisuudessaan löytyy Fingon Teams-tilasta ot-järjestöille <https://teams.microsoft.com/l/file/AB4B7BDE-393B-425F-88CC-858B910E8965?tenantId=5c8b6b81-6ba7-435d-9dac-09e5eb3f01b8&fileType=docx&objectUrl=https%3A%2F%2Ffingos.sharepoint.com%2Fsites%2FOT-jrjestjenverkosto%2FJaetut%20asiakirjat%2FGeneral%2FKokousmuistiot%2F2021%2FKEO-30%20ja%20uudet%20puheenjohtajat%20CMI%20ja%20Pela%206.9.2021_FINAL.docx&baseUrl=https%3A%2F%2Ffingos.sharepoint.com%2Fsites%2FOT-jrjestjenverkosto&serviceName=teams&threadId=19:vc2aozWQKBia-7nLkurgqq-wd33o_5eeg6sG-TFAv181@thread.tacv2&groupId=a7a77e88-310f-4c48-8978-6f5a338677ac>

Hakijoiden yhdenvertaisen kohtelun vuoksi **KEO-30 ei kommentoinut millään tavoin aikataulua** tai aikatauluja myöntöön suhteutettujen uusien suunnitelmien ja budjettien toimittamisesta ministeriöön. Kommunikointi tapahtuu verkkosivujen kautta kaikille saman sisältöisesti. Totesivat, että päätökset tulevat vuoden 2021 loppuun mennessä (ei muutosta alkuperäiseen kesällä 2020 annettuun aikatauluun), ja siinä vaiheessa informoidaan jatkon aikatauluista.

Normaalin käytännön mukaan **lokakuun loppuun mennessä tulee hakea käyttötarkoituksen muutosta** liittyen keskeisiin muutoksiin ja mikäli on tarkoitus siirtää varoja käytettäväksi vuoden 2022 aikana (tältä osin alustavat tiedot riittävät). Muutokset mielellään niin, että mikäli siirtyvät pystytään käyttämään maalis-huhtikuuhun mennessä 2022, nämä raportoitaisiin vuoden 2021 vuosiraportin yhteydessä ja vuoden 2021 tilintarkastus kattaisi myös nämä kulut. Mikäli varojen käyttö siirtyy paljon myöhemmäksi, tulisi kaikki siirtyvät varat siirtää vuodelle 2022 niin, että ne myös raportoitaisiin vuoden 2022 ohjelmaraportoinnin yhteydessä sekä tarkastettaisiin vuoden 2022 tilintarkastuksen yhteydessä.

Keskustelussa tuotiin esiin, että joku deski oli todennut toiveena, että ”rahat eivät saisi mennä sekaisin”. Plan kertoi esimerkkinä aiemman ohjelmatukikauden vaihtumisen ajalta, että joku yksittäinen hanke on jatkunut vielä seuraavan ohjelmatukikauden alussa ja se on eriytetty ja tilintarkastettu erikseen. Todettiin että asia on hyvä tarkistaa omalta deskiltä. Kaikki käsitellään tapauskohtaisesti, katsotaan ovatko perustelut riittäviä. Keo-30 haluaisi että myönnetyt varat siirtyisivät mahdollisimman pian kumppanien toimintaan. Tällä kertaa ei ole tullut ohjetta (vrt. 2018), että olisi hyvä jättää hieman siirtyviä määrärahoja alkuvuoteen, koska maksatukset tulee venymään.

Fingo kertoi, että käyttämättömistä varoista, jotka joudutaan palauttamaan, ministeriö on perinyt nyt 3 prosentin korkoa. Siitä voi hakea kohtuullistaa perustellusta syystä. Muut ministeriöt (muiden kattojärjestöjen tietojen mukaan) eivät tällaista ole tehneet.

Päivitetyt ohjeet löytyvät: [**https://um.fi/documents/397000/0/Korona+yleislinjaukset+ja+ohjeet+kj+toimintaan+p%C3%A4ivitys\_+omarahoitus+2021\_23062021.pdf/9038d6f7-660b-83b4-43a8-c283fcefb164?t=1624537669493**](https://um.fi/documents/397000/0/Korona%2Byleislinjaukset%2Bja%2Bohjeet%2Bkj%2Btoimintaan%2Bp%C3%A4ivitys_%2Bomarahoitus%2B2021_23062021.pdf/9038d6f7-660b-83b4-43a8-c283fcefb164?t=1624537669493)

UM:n koronaohjeen päivitys oli tullut kesäkuun lopulla, juuri lomakauden alkaessa. Toivottiin jatkossa että se, joka ensimmäiseksi huomaa tällaista ministeriön sivuilta, laittaisi tiedoksi ohjelmatukijärjestöt-listalle.

Ohjelmatukipäätökset ovat yksikön prioriteetti tälle syksylle ja ehdottavat **Kumppanuusfoorumin siirtämistä** alkuvuoteen 2022, tammikuulle jolloin voisi toimia uuden ohjelmakauden kick-offina. Keskustelussa toivottiin että tilaisuus olisi kuun lopulla. Puheenjohtajien on syytä kysyä vielä tarkemmin aikataulusta ja kysyä onko järjestelyvastuu jaettu (UM päävastuussa), ja edellyttäisikö järjestöiltä jotakin. Teemasta ei ole ollut vielä puhetta.

**Keo-30-**yksikössä on tällä hetkellä 12 henkilöä töissä. Mirja Tonteri on jäämässä eläkkeelle. Toivottiin, että järjestöt ilmoittaisivat omalle vastuuvirkamiehelle mahdollisista muutoksista järjestöjen yhteyshenkilöissä, jotta tieto kulkee oikeille henkilöille.

1. **Syksyn aamukahvikeskustelut; ensimmäinen aamukahvin ajankohta syyskuun loppu/lokakuun alku: (tähän toivotaan järjestöiltä ideoita)**

Niin järjestöjen puolelta kuin ministeriöstä on tullut hyvää palautetta keväällä pidetyistä tilaisuuksista ja näitä haluavat jatkaa. Suunnitelmissa on yhteensä kolme tilaisuutta, joista viimeinen lähitapaamisena niin että paikalla olisi myös avs Kalkku.

Yksikössä olivat hahmotelleet mahdollisia aikatauluja tilaisuuksille seuraavasti:

* Syyskuun loppu/lokakuun alku: 30.9. klo 14-15
* Lokakuun loppu/marraskuun alku viestintäaiheinen kahvihetki; aihe: ”UM:n tekemän perinteisen mielipidekyselyn ja järjestöjen omien kyselyiden havainnot”
* Joulukuun alku –glögitilaisuus AVS Kalkun johdolla (uusi tieto: ***Näiden ajankohta on 9.12 klo 15-17)***

Käytiin keskustelua teemoista ensimmäiseen tilaisuuteen (nexus ja ohjelmatuki, tulosraportoinnin näkymät; aiheita on kirjattu helmikuun ot-järjestökokouksen memoon). Eniten kannatusta sai tulosraportointi, sillä se koskee kaikkia. Ehdotetaan ministeriöll, että ensimmäistä kokousta siirretään 1-2 viikolla.

1. **Matkustaminen koronan jälkeen**

Keskusteltiin monitorointimatkojen aloittamisesta. SPR on jo käynnistänyt monitorointimatkat tapauskohtaisen harkinnan jälkeen. SASKissa maa/aluekoordinaattorit ovat matkustaneet paikallisten viranomaisten suositusten mukaisesti, Suomesta ei ole lähdetty. Abilis on päättänyt, ettei matkoja vielä tehdä, koska riittävän tarkkoja tilannetietoja ei saada pääkaupungin ulkopuolelta ja koska matkustajat ovat vammaisia henkilöitä, joilla on suuri terveysriski. Lähetysseurassa

alueella asuvat tekevät matkoja mutta Suomesta ei ole vielä lähdetty, tosin nyt pohditaan strategiaa, varovaisuutta noudattaen, kansallisia suosituksia eri työalueilla noudattaen.

WWF Suomi ei vielä matkusta, joitakin Euroopan sisäisiä matkoja tulossa. Planin globaalissa organisaatiossa matkustusrajoitukset ovat voimassa vuoden loppuun saakka, vain humanitaariseen tilanteeseen liittyvät matkat tehdään mutta ei monitorointimatkoja.

UM ei ole aloittanut monitorointimatkoja, vaan jatkaa toistaiseksi pääasiallisella etätyösuosituksella. UM toivoo, että voivat osallistua esim. järjestöjen virtuaalimonitorointeihin ja heille saa edelleen jakaa monitorointimateriaalia ja kutsuja virtuaalitapaamisiin.

1. **AOB**

**SPR:n** Anna-Leena Räsänen (Krista Brandtin sijainen) esittäytyi. Maria Suoheimo kertoi lähtevänsä Nairobiin.

1. **Seuraava kokous**

Seuraavaa kokousajankohtaa ei päätetty, vaan palataan asiaan kun on aihetta.

Puheenjohtaja päätti kokouksen 15.30.